Θέμα: Modern Greek Language (Secondary School)
Ερώτηση: [Τα Μουσεία κι εμείς] Σημαντικά έργα της αρχαιότητας διαφόρων πολιτισμών υπάρχουν σε διεθνείς μουσειακές συλλογές. Στο πλαίσιο αυτό, η ομορφιά της αρχαίας ελληνικής τέχνης ξεχωρίζει σε όποια γωνιά του κόσμου κι αν βρίσκεται. Εξίσου διάσημα με τα γλυπτά του Παρθενώνα (Βρετανικό Μουσείο) είναι τα αγάλματα που βρίσκονται στο Μουσείο του Λούβρου, οι δύο «θεές» της ελληνιστικής αρχαιότητας που συγκαταλέγονται σταθερά στα πέντε πιο δημοφιλή εκθέματά του και στα σπουδαιότερα μνημεία του. Το περίφημο άγαλμα της Αφροδίτης της Μήλου για χρόνια θεωρούνταν δημιούργημα του Πραξιτέλη. Το ανακάλυψε το 1820 ο αγρότης Γιώργος (ή Θεόδωρος) Κεντρωτάς, καθώς έσκαβε το κτήμα του στο νησί. Στο Μουσείο του Λούβρου βρίσκεται και η Νίκη της Σαμοθράκης. Δεν είναι γνωστός ο δημιουργός της, αλλά ξέρουμε ότι δημιουργήθηκε την ελληνιστική εποχή και βρέθηκε στον ναό των «Μεγάλων Θεών ή Καβείρων». Είναι ένα γιγάντιο άγαλμα (3,28 μέτρα με τα φτερά) που βρέθηκε σε κομμάτια το 1863 από την αρχαιολογική αποστολή του Καρόλου Σαμπουαζό στα Βόρεια της Σαμοθράκης και μεταφέρθηκε στη Γαλλία το 1864. Από το 1945 μπορεί να το θαυμάσει κάποιος πάνω στην περίφημη σκάλα Νταρού. Στο Μητροπολιτικό Μουσείο της Νέας Υόρκης, η συλλογή αρχαίας ελληνικής τέχνης είναι μία από τις πλουσιότερες συλλογές στον κόσμο με έργα μινωικού, μυκηναϊκού πολιτισμού, γλυπτά αρχαϊκής και πρωτοκλασικής περιόδου, αγγεία φημισμένων αγγειογράφων του 6ου αι. π.Χ. Ανάμεσά τους και ο περίφημος «Αρπιστής» (2800 έως 2700 π.Χ.), έργο κυκλαδικού πολιτισμού. Είναι ένα μικρό αγαλματίδιο από μάρμαρο της Πάρου (μόλις 29,21 εκατοστά) και αναπαριστά έναν μουσικό που κάθεται σε μία καρέκλα ή σε έναν θρόνο, κρατάει μία άρπα και με τα δύο του χέρια και παίζει μια μουσική που επιζεί στους αιώνες. https://www.tovima.gr/printed_post/i-arxaia-ellada-ston-sygxrono-kosmo/ Διασκευή για τις ανάγκες των εξετάσεων. Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο: Η Αφροδίτη της Μήλου και η Νίκη της Σαμοθράκης είναι
Επιλογές:
τα πιο διάσημα
τα πιο ωραία
τα πιο περίφημα αγάλματα του μουσείου του Λούβρου
Σωστή απάντηση (αριθμός επιλογής, από 0): 0